7800° Fahrenheit
7800° Fahrenheit drugi je studijski album američke hard rock grupe Bon Jovi. Objavila ga je diskografska kuća Mercury Records 27. marta 1985. Naziv albuma odnosi se na navodnu tačku topljenja stijena. Albumom je predstavljen klasični logo Bon Jovia iz 1980-ih koji će kasnije koristiti za albume Slippery When Wet i New Jersey. Snimljen je za šest sedmica u periodu od januara do marta 1985. u Warehouse Studios u Philadelphiji (Pennsylvania). Zadnja je saradnja Bon Jovija i producenta Lancea Quinna. Također je jedini album Bon Jovija s pisačkim doprinosima četiri člana grupe. "Secret Dreams" do danas je jedina pjesma za koju je bubnjar Tico Torres naveden kao tekstopisac. 7800° Fahrenheit popeo se na 37. mjesto ljestvice Billboard 200 i bio je prvi album da dobije zlatnu nakladu u Sjedinjenim Američkim Državama. Ostao je na ljestvici 85 sedmica i dobio platinastu nakladu 19. februara 1987. Singlovi "In and Out of Love" i "Only Lonely" pojavio se na ljestvici Billboard Hot 100. Iako se svidio ljubiteljima, grupa je bila nezadovoljna sa zvukom albuma i u suštini ga se odrekla za nekoliko godina kada su dobili status velikih rok-zvijezda zahvaljujući albumima Slippery When Wet i New Jersey. Izuzevši uživo izvođenje pjesme "Tokyo Road" u Japanu jednom u nekoliko godina i "Only Lonely" nekoliko puta tokom turneje 2010, nijedna pjesma s ovog albuma nije izvođena uživo od kraja 1980-ih.